Sherry Alhadad

Pendidikan

Sherry Alhadad berdarah keturunan Terengganu di sebelah bapa dan Sarawak di sebelah ibu ini menetap di Taman Melati Selangor dari semenjak kecil sehingga kini. Sherry mendapat pendidikan awal di Sekolah Rendah Kebangsaan Gombak Dua, diikuti Sekolah Menengah Kebangsaan Taman Melati dan Akademi Seni Kebangsaan di peringkat Diploma.
Beliau kemudiannya menyambung pelajaran di peringkat Ijazah Seni Persembahan Teater dengan kepujian di Akademi Seni Budaya dan Warisan Kebangsaan (Aswara) dan kini beliau salah seorang tutor di akademi itu.

Kerjaya Seni

Penglibatan awalnya dalam bidang seni bermula menerusi teater "Atap Genting Atap Rumbia" (2004) arahan Marlia Musa ketika melanjutkan pengajiannya   . Teater sudah diakuinya sebagai makanan penting. Sherry pernah beraksi dalam teater yang pecah panggung seperti watak penting sebagai Nyonya dalam "Mak Dara Nyonya" (2011) dan "Nyonya & The Gang" (2012). Bekerja bersama pengarah Rosminah Tahir, dia bekerja bersama penyanyi terkenal Misha Omar dan pelakon/penyanyi/pelawak Amy Mastura dalam beberapa lagi siri pementasan serupa. Pengarah Shuhaimi Lua merupakan orang yang bertanggungjawab untuk dia menukarkan namanya itu selepas tamat pementasan teater "Mak Dara Nyonya". Selain itu beliau juga muncul dalam teater "Asmara-ra All Stars" (2014) bersama Sharifah Amani dan Siti Saleha. Projek teaternya yang paling ikonik adalah siri teater "Projek Disko Baldi" bersama ensembel seperti Redza Minhat, Iedil Putra, Sharmaine Othman, Tuan Faisal, Asyraf Zain, Megat Syarizal dan Farah Rani yang kemenangan manis di Anugerah Seni BOH Cameronian ke-10 sebagai pemenang Anugerah Pilihan Penonton Kakiseni kategori teater. Bersama Disko Baldi mereka pernah menjayakan pementarasan "Projek Disko Baldi" (2012), "PBD: Dreams" (2013) dan "PBD: Muzikal, Boleh Tinggi Lagi" (2014). Produksi ini malahan diundang oleh stesen 8TV untuk menerbitkan rancangan serupa sebanyak 13 episod pada tahun 2013. 
Di kaca TV, Sherry berkembang dari pelakon sampingan dalam "Sutun" kepada pelakon komedi yang lebih dikenali. Beliau muncul dalam telefilem "Rampas" (2008), "Seratus Harijadi" (2010), "Nostalgila" (2014), sitkom "Oh My English" (2014) dan siri TV "Misiku Kuza" (2013-2014). Pada tahun 2014, Sherry (bersama Zulin) mengorak langkah bergelar pengacara TV apabila diundang oleh stesen TV3 untuk mengacarakan majlis Festival Drama Kuala Lumpur 2014. Tak lama selepas itu mereka berdua bergabung tenaga bersama Awal Ashaari mengacarakan program Melodi TV3 selama enam bulan. Mulai Januari 2015, Sherry dan Zulin diberi kepercayaan mengendalikan rancangan bual bicara sendiri iaitu "Diva-Kelakarama" setiap malam minggu. Beliau ingin menceburi nyanyian sambil berlawak & memparodikan iaitu rancangan realiti Juara Parodi di (Astro Warna) ingin bergandingan Zulin Aziz & Zahid iaitu kumpulan Skru.
Pada tahun 2017, Sherry sudah membintangi drama Misteri Wan Peah yang telah ditayangkan di TV3 dalam slot terbaru Seramedi. Selain itu, beliau juga akan mengacara program tv terbaru iaitu Perang Bibir bersama Dennis Yin di TV9. Tambahan lagi, pada tahun ini Sherry sudah mempunyai rancangan bual bicaranya sendiri yang dinamakan The Sherry Show dan telah bersiaran di TV3 bermula bulan November yang lalu  . Kerjayanya pada 2018 ini bermula dengan beliau akan mengacarakan pentas Anugerah Juara Lagu ke-32 bersama Alif Satar pada 11 Februari. Hal ini bakal menjadi kali kedua Sherry bergandingan bersama Alif Satar selepas berjaya mengacarakan konsert Rockanova bersama pertengahan 2017 yang lalu. Pada tahun 2018 ini juga, Sherry AlHadad sekali lagi digandingkan dengan Dennis Yin dalam rancangan yang masuk musim ke-2 yang diberi nama baru iaitu Drop The Beat yang sebelum ini dikenali sebagai Perang Bibir dan akan bersiaran di NTV7.